
atuloy na nagdarahop ang mamamayang Pilipino sa pagsubasta ni Duterte ng patrimonyang yaman ng Pilipinas sa 
mga imperyalista. Inamyendahan at pinatibay ng rehimen ang mga neoliberal na polisiya para higit na kumita ang 
mga dayuhang mangangamkam kasabwat ang malalaking burgesya komprador at panginoong maylupa sa kapinsalaan 


ng mamamayan ngayong pandemya. 


Ngayong 2022, tutungo na sa ikasiyam na linggo ang 
pagsirit ng presyo ng mga produktong petrolyo. Iniluwal 
nito ang pagtaas ng presyo ng mga pangunahing bilihin 
kung saan naitala noong Enero ang 34 implasyon. 
Dagdag pahirap dito ang mga neoliberal na patakarang 
Oil Deregulation Law, TRAIN Law at paniningil ng value 
added tax (VAT) at expanded VAT. Nagbigay-daan ito sa 
malalaking kumpanya ng langis na manghuthot ng tubo 
mula sa mamamayan na kumakaharap pa sa kawalan ng 
trabaho at mababang sahod ngayong pandemya. 


Paulit-ulit na binibigyang-luwag ng rehimen ang 
importasyon ng produktong pang-agrikultura bilang 
solusyon sa walang-tigil na pagtaas ng presyo ng mga 
bilihin at pinalalabas na kakapusan sa suplay ng mga 
produktong agrikultural. Ngayong buwan, pinipilit ng 
rehimen na mag-angkat ng asukal bilang solusyon sa 
pagtaas ng presyo nito. Nais nilang bawasan ng 5096 
ang taripa sa mga produktong agrikultural at ibaba sa 
64,050 metriko tonelada ang minimum access volume 
ng pulang asukal. Pumapabor ito sa mga negosyante 
ng mga kumpanya sa pagkain at inumin at industrial 
users ng asukal dahil makakatipid sila sa gastusin. 
Samantala, ireresulta nito ang pambabarat sa presyo ng 
tubo at asukal na hahantong sa kagutuman at matinding 
pagpapahirap sa mga magtutubo, laluna sa Timog 
Katagalugan kung saan may 20,000 ektaryang tubuhan, 
pinakamalawak sa lalawigan ng Batangas. 


Hungkag namang ginagamit ng rehimeng Duterte 
ang palusot na “pagbabangon” ng sadsad na ekonomiya 
ngayong pandemya sa pagbibigay-daan sa iba pang 
neoliberal na patakaran sa bansa. Bago matapos ang 
2021, tiniyak ni Duterte na maamyendahan ng Senado 
ang Public Service Act na nagpapahintulot sa 10046 
pagmamay-ari ng mga dayuhan sa pampublikong 
serbisyo (mga kumpanya ng telekomunikasyon, air 
carriers, domestic shipping at transportasyon sa 
mga riles at subway). Kasabay nito, ipinasa rin ng 
Senado ang Senate Bill 1156 na pag-amyenda sa Foreign 
Investments Act of 1991 para sa higit pang pagpapapasok 
ng mas maraming dayuhang mamumuhunan. Ang 
mga batas na ito ay tahasang pagbalewala sa mga 


restriksyong nakasaad sa reaksyunaryong konstitusyong 
1987 na naglilimita sa 4096 na pwedeng pagmay-arian 
ng mga dayuhang negosyante sa pampublikong utilidad 
(serbisyo ng kuryente at tubig, paliparan, daungan at 
pampublikong transportasyon) sa layuning protektahan 
ang soberanong karapatan dito ng mga Pilipino. 


Pinatutunayan lamang nito kung gaano kataksil si 
Duterte para ipagkaloob ang patrimonyang yaman ng 
bansa sa mga imperyalista. Inutil din ang rehimen sa 
panghihimasok ng China sa mga teritoryong pag-aari 
ng bansa sa West Philippine Sea (WPS). Mayroon itong 
11 bilyong bariles ng langis, 190 trilyong talampakan 
ng natural gas at 10 porsyento ng rekursong pangisda 
(fishing resources) na mapakalaking potensyal sa 
pagpapaunlad ng sarili nating industriya sa enerhiya at 
pagkain. Kunwang ipinapanukala pa ng rehimen ang 60- 
40 hatian sa eksplorasyon sa rehiyon pabor sa Pilipinas 

na tiyak na di pahihintulutan ng China laluna't nakapakat na ang 
mga base militar ng China sa ilang isla at bahura ng WPS at bigong 
mapaalis ni makalapit ang AFP dito. Isa pa, ilang taon nang ginawang 
kolateral ni Duterte ang ilang isla sa WPS kapalit ng mga utang niya sa 
China sa kanyang proyektong Build,Build,Build kabilang ang Kaliwa 
Dam Project sa Quezon. 


Pinakabagong pagpapakitang gilas at pagpapakatuta ni Duterte 
sa mga among imperyalista ang pag-alis ng restriksyon sa open-pit 
mining ng copper, gold, silver at complex ores matapos ang apat na 
taong pagbabawal nito dahil sa kautusan ng DENR sa pangunguna ni 
Sec. Gina Lopez noong 2017. Mas maaga pang ibinasura ni Duterte 
noong Abril 2021 ang siyam na taong moratorium sa pagbibigay ng 
bagong mga mining permits sa Pilipinas para diumano sa dagdag na 
kita at upang mabilis na makabawi ang ekonomya mula sa pandemya. 
Pinadadali nito ang pagpasok at pagpayag sa di bababa sa 291 na 
mga aplikasyon sa pagmimina na magpapalala ng kapinsalaan sa 
kalikasan. 


Pumapalakpak ang mga dayuhang kumpanya ng mina dahil muli 
silang makakapandambong sa likas na yaman ng bansa. Kasabwat 
ang reaksyunaryong gubyerno, naglalaway sila sa tinatayang S2 
bilyong kita sa mga proyektong mina sa susunod na lima hanggang 
anim na taon. Kulang sa 30 milyong ektarya ng Pilipinas ang natukoy 
na may mataas na potensyal ng mineral (high mineral potential) at 
596 pa lamang nito ang namimina. Labis na panganib ang idudulot ng 
open-pit mining sa kalikasan, sa buhay at kabuhayan ng mamamayan. 
Tiyak na kakaharapin din ito ng malawak na mamamayan ng Timog 
Katagalugan lalo't may mayamang deposito rito ng carbon, nickel, 
ginto at iba pang mineral kabilang ang natural gas. 


Sa Occidental Mindoro pa lamang, matatagpuan ang 453,400 
tonelada ng rockmass deposits. Nakapakat na ang mga kampo at 
detatsment ng 4th IBPA at 76th IBPA sa ilalim ng pasistang 203rd 
Brigade sa mga lupang may mayamang deposito ng mineral para 
magsilbing bantay sa tinatayang pagpasok muli ng mga operasyong 
mina at mandahas sa mga tututol na mamamayan. Inilalatag ng 
mga operasyong militar ang mga kondisyon para makapasok ang 
mga dayuhan at lokal na magmimina at para supilin ang anumang 
pagtutol ng mga Mindorefo. 


Sa Palawan, nagdiriwang ang mga kumpanyang Berong Nickel 
Mining Corp sa Brgy. Berong, Quezon, Citinikel Mining Corp. sa 
Brgy. Maasin, Brooke's Point: Ipilan Nickel Mining Corp. sa Brgy. 
Ipilan, Brooke's Point, Riotuba Nickel Mining Corp. sa Brgy. Riotuba, 
Bataraza at iba pa sa pagpapahintulot ng open-pit mining. Noong 
Hunyo 2021, pinaboran pa ng Ombudsman ang Ipilan Nickel Mining 
Corp. dahil hinusgahan ng ahensya na maysala si Brooke's Point 
Mayor Jean Feliciano sa paggamit ng awtoridad para sirain ang mga 
kagamitang pangmina ng naturang kumpanya. Tiyak na lalupang 
magiging madulas ang aplikasyon ng pagmimina sa isla lalo't batid 
ng mga kumpanya ng mina na kakampi nila ang gubyernong Duterte, 
maging ang lokal na gubyerno sa pamumuno ni Alvarez. 


Winawasak ng pagmimina ang kalikasan at kabuhayan ng mga 
magsasaka at katutubo. Buhay na patunay rito ang pinsalang iniwan 
ng Marcopper Mining sa Marinduque na sumira ng kalikasan, buhay 
at ari-arian ng mga residente ng limang barangay sa Mt. Tapian. May 
higit-kumulang 22,500 populasyon ang nawalan ng kabuhayan at 
nagkaroon ng mga sakit sa lasong iniwan ng mina. Napilitang lumikas 
din ang mga residente sa 60 karatig na baryo dahil sa layo ng inabot 
ng lason. 

CH (  BAWPANGTO O TO 


BHB-Rizal, inatake ang 
nag-ooperasyong 80th 
IBPA 


Kakambal ng mga kumpanyang mina ang militarisasyon sa 
kanayunan. Pinopondohan ng rehimen, dayuhang negosyante at 
burgesya kumprador ang AFP-PNP para protektahan ang kanilang 
mga negosyo at lipulin ang BHB. Pinatindi ng Western Command 
(WESCOM)) at Joint Campaign Plan-Peacock ang mga operasyong 
militar at pulis nito sa Palawan. Idinirehe nila ang buong pwersa 
at ginamit ang buong rekurso sa pagtugis sa rebolusyonaryong 
kilusan sa isla. Magiting itong hinaharap ng BHB-Palawan at 
mga Palawefio na nagpupunyagi sa harap ng teror na inihahasik 
sa isla. Malaking karuwagan naman ang ipinakita ng 203rd 
Brigade sa Mindoro na naghudyat ng kanilang operasyong 
militar sa hangganan ng Bongabong, Oriental Mindoro at San 
Jose, Occidental Mindoro ng walang puknat na pambobomba, 
panganganyon at pag-iistraping noong Pebrero 26. 


Lalong ihahatid ng rehimeng Duterte sa kumunoy ng 
kahirapan ang Pilipinas sa pagpapatupad nito ng mga neoliberal 
na patakaran. Kinukondena siya ng malawak na sambayanan 
sa kataksilan at pagsusubasta niya sa yaman ng bansa sa mga 
imperyalista. Hindi na dapat pahintulutan ng mamamayan na 
umiral pa ang mga neoliberal na polisiyang pumapabor lamang 
sa mga imperyalista. Dapat paigtingin ang anti-imperyalistang 
kampanya laban sa neoliberal na polisiya hanggang sa maibasura 
ito. 


Bahagi ng kabuuang pagpapanatili ng mga maka-imperyalistang 
mga patakaran na ito ay pagluluklok ng mga pasista at berdugo 
sa Malacafang at itulak ito na gumamit ng dahas para supilin 
ang pakikibaka ng mamamayan. Kaugnay nito, nararapat pigilan 
ang pakana ng alyansang Marcos-Arroyo-Duterte sa eleksyong 
2022. Sa pagkakaluklok ng paksyong ito, tiyak na ipagpapatuloy 
nila ang mga neoliberal na patakran at palalalain ang kalagayan 
ng lipunang Pilipino. 


Paigtingin ang armadong pakikibaka sa kanayunan. Parusahan 
ang mga mapaminsalang kumpanya ng mina at iba pang 
proyektong pumipinsala sa buhay at ari-arian ng mamamayan. 
Ipagtanggol ang mamamayang Pilipino mula sa terorismo ng 
estado. 


Kailangang magkaisa. ang mamamayang Pilipino sa 
pagtataguyod ng kanilang soberanong karapatan at pangangalaga 
sa patrimonyang yaman ng Pilipinas. Isulong ang pambansa- 
demokratikong rebolusyon na naglalayong palayain ang bayan sa 
imperyalismo, pyudalismo at burukrata kapitalismo. Sa pagsugpo 
ng ugat ng kahirapan, itatayo ang demokratikong gubyernong 
bayan na magtitiyak at mangangalaga sa interes ng mamamayan 
at magluluwal ng masaganang lipunan. 

Inatake ng isang tim ng Narciso Antazo- 
Aramil Command (NAAC)-BHB Rizal ang 
isang kumpanya ng nag-ooperasyong 80th 
IBPA sa Sityo Anginan, Brgy. San Mateo, 
Norzagaray, Bulacan noong Pebrero 12, 
bandang 7:20 ng gabi. Napinsala ang mga 
pasista habang ligtas na nakaatras ang mga 
Pulang mandirigma. 


Ang 80th IBPA ay nagsisilbing bantay 
sa 2,000 ektaryang lupa ni Manny Villar 
sa Brgy. Puray ng Rodriguez at karatig na 
Sityo Anginan. Sa tulong ng mamamayan, 
matiyagang sinubaybayan ng BHB ang 
galaw ng nag-ooperasyong kaaway upang 
malapitan nang dalawang dipa hanggang 
mabira sa kanilang kampuhan sa Sityo 
Anginan. 


Ayon kay Macario “Ka Karyo” Liwanag, 
tagapagsalita ng BHB Rizal, “Pagtugon ito 
sa daing ng mga Rizalefio at katutubong 
Dumagat na parusahan ang berdugong 
80th IBPA at ipagtanggol ang kanilang lupa. 
Malaki ang naging tulong ng mga Rizalefio 
sa aktibong pagbibigay ng impormasyon 
upang maging matagumpay ang opensiba.” 

Ang naturang lupa ay kinamkam mula 
sa mga magsasaka ng pinakamayamang 
burgesya komprador-panginoong malyupa 
at kroni ni Duterte na si Manny Villar 
upang gawing subdivision. Winawasak din 
ng proyektong ito ang kalikasan at mga 
kabundukan sa hangganan ng Rodriguez at 
Antipolo, Rizal at Norzagaray, Bulacan. 


Pagtatapos ni Ka Karyo, “Aasahan ng 
mga Rizalefio na titindi pa ang mga 
operasyong militar sa lugar upang magbigay 
seguridad sa mga proyektong ito, subalit 
laging nakahanda ang BHB-Rizal na biguin 
ang anumang proyekto na magsasapanganib 
sa interes ng mamamayan at papapanagutin 
ang berdugong 80th IBPA sa panunypil 
nito.” 

PANGUNAHING LATHALAIN 


Mga tunay na lingkod-bayan: Sina Recto, Diokno at Tahada at ang 
kanilang makabayang adhikain para sa mamamayang Pilipino 


Weng Pilipinong nagmamahal sa kanyang bayan ang papabor sa pananatili ng mga base militar ng US 


sa bansa. 


Sina Recto, Diokno at Tahada ay 
nabuhay sa panahong hindi nalalayo 
sa kinalalagyan nating sitwasyon 
sa kasalukuyan--kapanahunan ng 
paghahari ng reaksyon kung saanang 
bansang Pilipinas ay nananatiling 
nakagapos sa tanikala ng pagkaalipin 
ng dayuhang imperyalistang 


bansa. Ang kanilang ipinamalas 
na katapangan, patriotismo, 
pagtataguyod sa demokratikong 


interes ng mamamayang api, at 
pagsalunga sa agos ng reaksyon 
at malakolonyal at malapyudal na 
sistemang panlipunan ay kuminang 
at nagsilbing inspirasyon lagpas 
pa sa kanilang henerasyon at 
kapanahunan. 


Kabilang sila sa mga nakatataas 
na uri sa burukrasya na nagbigay 
ng karampatang pansin sa 
mga pundamental na suliranin 
ng lipunang Pilipino--ang 
imperyalismo, pasismo ng estado 
at burukrata-kapitalismo. Ginamit 
nila ang kanilang pusisyon sa 
gubyerno hindi para mangulimbat 
ng pondo ng bayan o maging 
tiwaling mga opisyal kundi upang 
ilantad at tuligsain ang maling 
pamamalakad nito at pinsalang 
hatid nito sa mamamayang Pilipino. 
Sa maikling salita, kabilang sila sa 
mga makabayan at progresibong 
pulitiko na tumindig hindi para 
sa interes ng imperyalismo at 
naghaharing-uri kundi sa interes ng 
higit na nakararaming masang api 
at pinagsasamantalahan. 


Sina Recto at Tafiada at ang 
nasyunalismo sa panahon ng 
dekada “50 


Si Claro M. Recto ang isa sa 
masugid na anti-imperyalismo at 
tagapagtanggol ng nasyunalismong 
Pilipino sa kanyang panahon. 
Nabuhay siya sa panahon na ang 
bayang Pilipinas ay sinaklot ng 

kolonyalismong US at kabilang 
sa mga makabayang Pilipinong 
nagnais ng kalayaan. Naging 
mambabatas siya at presidente ng 
binuong constitutional convention 
na ipinadala ng gubyernong 
komonwelt sa US para buuin ang 
kauna-unahang konstitusyon ng 
bansa, ang Konstitusyong 1935. 
Ito ang isa sa mga nagsilbing 
panimulang mga paghahanda para 
sa “paghihiwalay” ng Pilipinas sa US 
bilang isang nagsasariling bansa 
sang-ayon sa Tydings McDuffie 
Act. 


Bilang senador, tinutulan niya 
ang mga tagibang na patakaran 
at kasunduan sa pagitan ng US 
at Pilipinas kabilang ang US-RP 
Military Bases Agreement, Mutual 
Defense Treaty, Laurel Langley 
Act at Tydings Rehabilitation Act. 
Isinulong niya kasama ang iba 
pang makabayang senador ang 
Rizal Bill na naglagay sa dalawang 
mayor na akda ng bayaning si 
Jose Rizal (Noli Me Tangere at 
El Filibusterismo) sa kurikulum 
ng Pilipinas sa high school upang 
pukawin at pandayin sa mga 
kabataang Pilipino ang diwang 
makabayan. 


-- Lorenzo “Ka Tanny” Tafiada 


Lantaran niyang isinisigaw ang 
pambansang industriyalisasyon at 
ang nasyunalismo sa larangan ng 
ekonomya.” Gayunmang kinilala 
natin ang kaisipan ni Recto, 
hindi tayo nagpalimita dito dahil 
nabigo si Recto na kilalanin ang 
pangangailangan ng 5 katugong 
rebolusyong B agraryo at ang 
mobilisasyon ng uring magsasaka 
bilang pangunahing pwersa ng 
pambansang demokratikong 
pakikibaka. Ang pwersang ito ang 
panlaban sa imperyalismong US 
at lokal na mga reaksyunaryo at 
magbubuklod sa mga progresibong 
uri upang makabuo ng isang 
pambansang prente laban sa mga 
nabanggit. 


Nakatuwang ni Recto ang isang 
kaibigan at kapwa mambabatas 
na si Lorenzo Tahada Sr. sa 
pagsusulong ng anti-imperyalismo 
at makabayang mga adhikain. 


Si Lorenzo Tahada Sr. ang 
tinaguriang “Grand old man of 
Philippine politics” na nagpamalas 
ng  konsistenteng paninindigan 
laban sa imperyalismo, diktadura, 
katiwalian ng mga opisyal ng 
gubyerno at itinaguyod ang 


PEBRERO 2022 


demokratikong interes ng higit na 
nakararaming Pilipino. Si Lorenzo 
Tahada Sr. o mas nakilala bilang 
Ka Tanny ang pinakamatagal na 
nagsilbing senador sa bansa (24 na 
taon mula 1947 hanggang 1971). 
Popular din siya bilang “graft 
buster” ng mga korap sa gubyerno. 


Sa panahon ng pananalakay 
ng pasistang Japan sa bansa, 
hindi niya inalintana ang risgo sa 
kanyang buhay at gumampan ng 
mga tungkuling underground para 
labanan ito. Nilabanan niya at 
nagsilbi siya bilang pangunahing 
taga-usig. sa. mga Japanese 
collaborators. Tuluy-tuloy ang 
kanyang makabayang paninindigan 
hanggang maluklok si (Marcos 
bilang pangulo ng bansa. 


Sinuportahan niya ang noo'y 
nagbabangong pambansa- 
demokratikong kilusan at siya ang 
nagbigay ng susing pananalita 
sa unang pambansang kongreso 
ng Kabataang Makabayan noong 
1964. Nakatuwang siya nina 
Ka Joma Sison sa pagtatatag ng 
Movement for the Advancement 
of Nationalism (MAN) noong 
1966 at naging tagapangulo nito. 
Nilabanan niya ang pananatili ng 
mga base militar ng US sa bansa, 
ang Martial Law at ang pasistang 
diktadurang Marcos. 


Sina Ka Tanny at Ka Pepe, 
sa unahan ng paglaban sa 
diktadurang Marcos 


Matapos magpahinga sa 
pulitika noong 1971, nagtungo 
sa lansangan si Ka Tanny at 
nakabilang sa unahan ng dakilang 
pakikibaka ng mamamayan laban 
sa diktadurang US-Marcos kaya 
itinuring siyang lider ng parlamento 
ng lansangan. Nakaisa siya ng 
maraming Pilipino sa paghahangad 
ng pambansang demokrasya 
laban sa tiranya at diktadura ni 
Marcos. Pinangunahan niya ang 
ilang organisasyon at alyansa 
laban sa diktadura tulad ng Justice 
for Aquino, Justice for All (JAJA) 
na itinatag noong 1983 at ang 
Nationalist Alliance 5 for Justice 
and Peace (NAJFD) at ang Bagong 
Alyansang Makabayan (BAYAN) 

nang itatag ito noong 1985. Naging 
isang mahigpit na kapanalig siya ng 
pambansa-demokratikong kilusan 
sa Pilipinas at instrumental sa 
pagtitipon ng pinakamaraming 
demokratikong pwersa laban sa 
diktadura. 


Bago ito, itinatag nina Ka Tanny, 
kasama sina Jose “Ka Pepe” Diokno 
at Joker Arroyo, ang Free Legal 
Assistance Group (FLAG) at Mabini 
Lawyers para ipagtanggol ang mga 
iligal na inaaresto at ikinukulong ng 
diktadura. Magkasama rin nilang 
itinatag ang Anti-Bases Coalition, 
isang alyansa para isulong ang 
pagpapalayas sa mga base militar 
ng US sa Pilipinas. 


Si Ka Pepe ay nagmula sa 
patriotikong pamilya. Ang kanyang 
lolo ay isang katipunerong lumaban 
sa kolonyalistang Espanyol habang 
ang kanyang ama ay kilala ring isang 
makabayang pulitiko sa kanyang 
panahon. Kapartido niya si Marcos 
sa Nacionalista Party pero maingay 
siyang kritiko ng mga patakaran 
nito hanggang sa kusang-loob na 
tumiwalag sa partido nang ideklara 
ni Marcos ang suspensyon ng writ 
of habeas corpus noong 1971 at 
sumama sa mga protesta. Kaya 
nang ipataw ang Martial Law noong 
1972 ay isa siya sa mga unang 
ipinaaresto ni Marcos kasama ni 
Benigno “Ninoy” Aquino, Jr. at apat 
na taong ipiniit nang walang kaso. 


Bago ito, maipamalas na 
ni Diokno ang pagiging anti- 
imperyalista at anti-korap nang 
inilantad niya ang maanomalyang 
kasunduan sa pagitan isang 
malaking kumpanya ng US at 
ilang mga opisyal ng gubyerno 
ng Pilipinas nang siya'y nagsisilbi 
pa bilang Justice secretary ng 
rehimeng Diosdado Macapagal 
noong 1968. Resulta nito, 
pinatalsik siya sa pwesto. 


Sina Recto, Ka Tanny at Ka Pepe 
ay itinuturing ng marami bilang 
mga haligi ng nasyunalismong 
Pilipino. Buong pagsisikap at 
walang-kimi nilang ipinagtanggol 
ang soberanya at teritoryal na 
integridad ng bansa laban sa 
panghihimasok ng US sa iba't ibang 


larangan. Tinuligsa nila ang mga 
reaksyunaryong nagpapakatuta 
sa imperyalismo at ginagamit ang 
pusisyon sa gubyerno para higit na 
pagsamantalahan ang taumbayan. 


Nilampasan pa ni Ka Tanny ang 
nasyunalismong impluwensya 
ni Recto nang niyakap niya ang 
demokratikong 5BsFpakikibaka.S B“ng 
mamamayang Pilipino. Hindi 
siya tumigil hangga't hindi nila 
nakikita. ang mga bunga ng 
kanilang pagsisikap. 8 Namatay si 
Ka Tanny ilang buwan matapos 
aprubahan ng senado sa ilalim 
ng rehimeng (Corazon Aquino 
ang pagpapawalambisa sa US- 
RP Military Bases Agreement na 
nagpalayas sa mga tropang militar 
ng US sa bansa noong 1992. 


Sila ang mga huwaran at mga 
tunay na lingkod-bayan na dapat 
dakilain ng mamamayang Pilipino. 
Dapat silang tularan ng sinumang 
nag-aambisyong maging lider ng 
bansang Pilipinas. Ngayong ang 
bansa ay nahaharap sa isang nag- 
aastang diktador at may panganib 
ng panunumbalik ng pamilya 
ng dating diktador na nilabanan 
nila Tahada at Diokno, dapat 
taglayin ng mamamayang Pilipino 
ang katatagan at konsistenteng 
paninindigang ipinamalas nina 
Recto, Tanada at Diokno laban sa 
imperyalismo, pasismo at ni Ka 
Tanny laban sa pyudalismo. 


Mahaba, mahirap at masalimuot 
ang landas sa pagkakamit mng 
pambansang demokrasya sa 
pamamagitan ng demokratikong 
rebolusyong bayan at kalauna'y 
paglalatag ng sosyalismo sa 
Pilipinas, ngunit ang mga pagsisikap 
na ito'y di mauuwi sa wala dahil 
malinaw na ang ating 
patutunguha'y isang lipunang 
ganap na malaya, masagana at 
makatarungan. Tulad ng tinuran ni 
Ka Pepe Diokno noong Marso 4, 
1982, “Ang rebolusyon ay maaaring 
maging huling paraan subalit ito ay 
ultimong karapatan ng bawat 
mamamayan. Ito ay magiging 
isang mahaba at mahirap na 
tungkulin at labis na mapanganib 
subalit sukdulang mabigat kung 
hindi ito isusulong.” 

Paano kinokontrol ng imperyalismong 
US ang reaksyunaryong eleksyon sa 
NI PATNUBAY DE GUIA | Pilipinas? 


M ahalagang komponente at bahagi ng kabuuang dominasyon ng imperyalismong US sa ekonomya, 
pulitika, kultura at militar ng Pilipinas ang pagkontrol at manipulasyon nito sa reaksyunaryong 


eleksyon. 


Para maisakatuparan ito, nagsanay ang US ng hene-henerasyon ng mga papet at tuta 


niya na nagmumula sa hanay ng mga lokal na naghaharing uri ng malalaking burgesya komprador at 
panginoong maylupa. Ginagamit ng US ang reaksyunaryong eleksyon bilang mabisang instrumento 
upang iluklok ang kanyang mga tuta na sunud-sunurang magpapatupad ng kanyang plano at patakaran 
sa kanyang kumpas habang binibigyan ng ilusyon ang mamamayang Pilipino ng demokrasya at sariling 


representasyon sa gubyerno. 


Nang itatag ng imperyalismong 
US ang kolonyal na paghahari 
sa Pilipinas, kinasabwat nito 
ang mga taksil ng rebolusyong 
Pilipino sa pangunguna ni Emilio 
Aguinaldo na nagsisilbing B'mga 
burukrata kapitalista at naghaharing 
dinastiyang 8 8Bpulitikal hanggang 
sa kasalukuyan. Binigyan sila ng 
imperyalismong US ng mga pabuya 
at mga pribilehiyo kabilang ang 
malayang pangungulimbat sa kaban 
ng bayan, pagkopo sa malalawak na 
lupain at susing mga negosyo upang 
higit na magpayaman. Kapalit ng 
pagiging sunud-sunuran ng mga ito 
ang pagsasabatas ng mga di-pantay 
na patakaran upang gawing ligal ang 
tahasang pagyurak sa soberanya 
ng bansa ng US, paghuhuthot ng 
likas na yaman, pagpapanatili ng 
pampulitikang impluwensya.” at 
pagtatayo ng mga base militar nito sa 
mga estratehikong lugar sa bansa. 


Ang halalan sa kolonyal na 
gubyerno ng Pilipinas 


Nang ideklara ng imperyalismong 
US.” noong 1907. ang unang 
pambansang eleksyon para sa papet 
na Asembleya ng Pilipinas, naglaban 
ang Partido Federal at Partido 
Nacionalista para sa pinakamataas 
na posisyon ng tutang Pilipino sa 
panahon ng kolonyalismo. Walang 
problema sa US kung alinman ang 
manalong Partido dahil pareho 
itong. pinamumunuan ng mga 
taksil na Pilipinong sunud-sunuran 
sa kanilang interes... Nanalo ang 
Partido Nacionalista na binuo nina 
Sergio Osmefia at Manuel Quezon 
at sila ang naging bagong papet ng 

imperyalismong US mula sa dating 
pinaborang Partido Federal. 


Nanatiling 8 8Bpinakamataas Bs na 
pinunong papet si Osmefia mula 
1907 hanggang 1922. Naging unang 
presidente siya ng Asembleya ng 
Pilipinas at ispiker ng Kamara ng mga 
Representante... 8Nakapanatili siya 
dahil sa pagiging sunud-sunuran sa 
mga Amerikano. 


Noong 1915, dumami ang mga 
pinunong Pilipino sa Komisyon ng 
Pilipinas na ipinagmalaki ng US 
bilang “Pilipinisasyon” ng kolonyal na 
gubyerno. Kasingkahulugan lamang 
ito na marami na silang nasanay na 
papet para mangasiwa sa ngalan 
ng interes ng imperyalismong US 
at mga lokal na naghaharing uri. 
Noong 1916, isinabatas ng US ang 
Batas sa Awtonomya ng Pilipinas na 
bumuwag sa Komisyon ng Pilipinas 
at ipinalit ang Senado ng Pilipinas. 
Ginawa namang Kamara ng mga 
Representante ang Asembleya ng 
Pilipinas. Sa pamamagitan nito, unti- 
unting nagkakaroon ng transisyon 
ng “pagpapalit” ng gubyerno mula 
sa pamumuno ng mga burukratang 
Amerikano tungo sa mga Pilipino. 


Hindi. naging Bs problema sa 
imperyalismong US ang ribalan nina 
Osmefia at Quezon sa pwesto lalo't 
pareho silang papet. Noong 1922, 
nahalal si Quezon bilang presidente 
ng Senado, ang pinakamataas at 
pinakabagong 7578s pinunong -spapet 
ng US sa kolonyal na gubyerno. 
Sinanay siya ng imperyalismong US 
para linlangin ang mamamayan. 
Nagpanggap siyang naghahangad 
ng independensya at tumututol sa 


mabagal na proseso ng pagkakaloob 
nito ng US. Noong 1926, binuo niya 
ang Kataas-taasang BPambansang 
Konseho at naglikom ng suporta sa 
mga hindi kapartido para sa kanyang 
papet na liderato. 


Noong 1934, nangamba si Quezon 
na maagaw nina Osmefia at Manuel 
Roxas ang pagiging pangunahing 
papet ng US kaya nakipag-usap siya 
sa huli para makipagtawaran at 
manatili sa pinakatuktok ng papet 
na gubyerno.  Iniluwal nito ang 
Batas Tydings-McDuffie at ginamit 
itong tuntungan ni Quezon upang 
maging unang presidente ng papet na 
gubyernong Komonwelt. 


Sa Batas Tydings-McDuffie, 
binalangkas ang konstitusyon na 
inaprubahan ng US at itinatag ang 
gubyernong Komonwelt noong 1934. 
Nakasaad dito na ipagkakaloob 
ng imperyalismong US ang ganap 
na “independensya” sa huwad na 
republika makalipas ang sampung 
taon matapos mapagtibay ang 
konstitusyon... Minanipula ng US 
ang Kumbensyong  Konstitusyonal 
noong 1935 sa tulong ng malalaking 
burgesya komprador at panginoong 
maylupa.” upang masiguro na 
mananatili ang pribilehiyo ng mga 
imperyalista sa bansa kagaya ng 
pagkakaroon ng ari-arian, pagtatayo 
ng mga base militar, di-pantay na mga 
kasunduan sa kalakalan at iba pa. 


Sa pagpasok ng ikalawang 
digmaang pandaigdig, 
pansamantalang iniwan ng 


US ang Pilipinas at bumalik na 
lamang matapos mapalayas ang 
pwersang Hapones sa bansa. Tulad 

ng nakaraan, nakuha nito ang 
katapatan ng mga rebolusyonaryong 
taksil at balimbing na mga lokal na 
naghaharing-uri. 


Panunumbalik ng US at pagtatag ng 
papet na republika 


Noong Hulyo 4, 1946, ibinigay 
ng imperyalismong US ang huwad 
na kalayaan sa Pilipinas sa takot 
nitong sisiklab ang pakikidigmang 
bayan kung ipagpapatuloy ng US ang 
direktang pangongolonya. Sa ilalim 
ng papet na republika, ipinatupad 
ang hindi direktang paghahari ng 
imperyalismong US sa bansa na 
nagluwal sa lipunang malakolonyal 
at malapyudal. 8 Nagdikta ito ng 
mga kasunduan na pumapabor sa 
imperyalistang hangarin nito sa 
Pilipinas at rehiyong Asya-Pasipiko. 


Ibinuhos ng imperyalismong US 
ang malaking suportang pinansya 
at propaganda sa kampanya ng mga 
hinihirang nitong bagong papet kada 
eleksyon upang maipagpatuloy ang 
kontrol nito sa Pilipinas. Binigyang- 
pahintulot nito ang pagbubuo ng 
mga bagong partido ng mga lokal na 
naghaharing uri kagaya ng pagbubuo 
ng Partido Liberal ni Roxas noong 
1946. Si Roxas ang nagsilbing huling 
presidente ng papet na gubyernong 
Komonwelt (Abril 1946) at unang 
presidente ng papet na republika ng 
Pilipinas sa proklamasyon ng huwad 
na kalayaan. 


Nanatili ang manipulasyon 


sa eleksyon habang kasabay na 

pinananatili ang ilusyon ng burges 
na demokrasya sa Pilipinas. B8 Sa 
pamamagitan ng kanilang mga 
tagapagtanggol at propagandista, 
pinangangalandakan nila na ang 
halalan ang tanging paraan at landas 
para sa pagbabago at pagtupad 
sa mga kahilingan ng taumbayan 
at ganundin bilang pinakamataas 
na anyo ng demokrasya sa bansa. 
Isang ilusyon na patuloy nilang 
tinatanim sa kamalayan at sikolohiya 
ng mamamayang Pilipino. Subalit 
itinatago nila ang katotohanan na 
ang mga halalan sa balangkas ng 
malakolonyal at malapyudal mna 
lipunan ay anti-demokratiko at 
reaksyunaryo sa saligan. Ginagamit 
lamang nila ang taumbayan sa tuwing 
may halalan upang palitan ang isang 
paksyon na nasa kapangyarihan ng 
isa pang paksyon ng naghaharing uri 
na lilitaw na mas gahaman, korap, 
pasista at sunud-sunuran sa dikta at 
imposisyon ng imperyalismong US 
kaysa sa kanilang pinalitan. 


Sa. kabilang banda, laging 
nakahanda ang US na suportahan 
ang lantarang pasistang pamumuno 
kagaya ng Martial Law ni Marcos sa 
panahong hindi na sila makapaghari 
sa dating pamamaraan. Tinutulungan 
nito ang mga papet na gubyerno 
na gumamit ng dahas at iba't ibang 
porma ng panlilinlang sa mamamayan 
para tiyaking umaayon sa interes 
nito ang programa ng mga iniluklok 
na papet. Ganunpaman, lagi rin 
silang may nakahandang reserbang 


tao para ipampalit sakaling ang 
kanilang pangunahing tuta ay labis 
nang nahihiwalay sa taumbayan at 
nagiging sanhi ng mabilis na paglakas 
ng rebolusyonaryong paglaban ng 
mamamayan. 


Ginagamit ng imperyalismong US 
ang iba't ibang pamamaraan upang 
makapanghimasok sa mga internal 
na usapin ng Pilipinas. Malaki ang 
ginagampanang papel ng CIA at mga 
interbensyong militar upang matiyak 
na maitatakda at masisigurong pabor 
sa US ang mga papet na estado. 
Kontrolado din nito ang mga lokal na 
pwersang militar upang magamit na 
banta sa pagkukudeta at pagbawi sa 
kapangyarihan kagaya ng ginawa kay 
Marcos noong 1986. 


Sa darating na Mayo 2022, 
aasahan ang muling pakikialam 
ng ' imperyalismong US lalo't 
nangangamba ito sa ipinapakitang 
interes ng karibal nitong 
imperyalismong China sa Pilipinas. 
Bahagi ng panghihimasok ng US sa 
manipulasyon ng automated elections 
ang pagpasok ng kumpanya nitong 
PRO V 84 V na mamamahala sa 
software management! at source 
code review”. Ito rin ang kumpanyang 
namahala sa automated elections 
noong 2019 nang maganap ang 
pagpalpak ng makina ng Smartmatic 
at ang 7-hour glitch kung saan 
inilusot ni Duterte ang pagpapanalo 


sa karamihan ng kanyang 
sinusuportahang mga kandidato mula 
antas-senado hanggang lokal. 8Sa 


naganap na anomalya, nagpatuloy 
ang pagbibilang ng boto sa central 
server na hawak ng PRO V 8: V. Hindi 
rin pinahintulutan ang mga technician 
ng Smartmatic na makialam sa 
nagbarang transparency server. 


Pinapatunayan ng malaon 
nang manipulasyon at kontrol 
ng imperyalismong US sa 


reaksyunaryong eleksyon sa Pilipinas 
ang pagiging huwad nito. Naging 
laro lamang ito ng mga naghaharing 
uri na nag-aagawan sa pagkuha ng 
basbas at suporta ng imperyalismong 
US, hindi ng taumbayan. Kaya 
naman sa dami ng nagpalit-palit 
na rehimen sa Pilipinas, walang 
saligang pagbabagong idinudulot 
ito sa antas ng kabuhayan ng 

mamamayang Pilipino. Patuloy lamang na binubulok nito 
ang katangiang malakolonyal at malapyudal ng lipunang 
Pilipino na higit na nagsasadlak sa mamamayan sa ibayong 
krisis at pagdarahop. 


Pinatunayan ng 75 75“"mahabang : kasaysayan ng 
panghihimasok ng US sa Pilipinas na kinakailangan ang 
buong lakas na makibaka ang mamamayan upang palitan 
ang bulok na naghaharing sistema sa pamamagitan ng 
pagsusulong ng demokratikong rebolusyong bayan. Dapat 


ipagwagi ang rebolusyon upang maitayo ang tunay na 
gubyernong nagtataguyod sa interes ng mamamayang 
Pilipino. 


1 software management - pangangasiwa ng software 
na gagamitin, pag-iinstall at pagtitiyak na gumagana sa 
hardware 


2 source code review - pagbusisi sa software at pagti-tsek 
kung paano ito gumagana 


BANTAY KARAPATAN 


Pinaigting na FMO sa TK ng desperadong AFP-PNP 


H ibang na naghahabol ang AFP-PNP na makamit ang panibagong dedlayn ng rehimeng Duterte 
na malipol ang BHB sa katapusan ng termino nito sa Hunyo 2022. Sa Timog Katagalugan, 
pinaigting ng desperadong AFP-PNP-CAFGU ang mga focused military operations (FMO) nito na 


nagresulta sa pagdami at paglala ng mga kaso ng paglabag sa karapatang tao. 


Mindoro. 
panghimpapawid na pambobomba, 
istraping ang teroristang 203rd Brigade sa hangganan 
ng Bongabong, Oriental Mindoro at San Jose, Occidental 
Mindoro noong Pebrero 26. 


Walang pakundangang naglunsad ng 


panganganyon at 


Nagpalipad ang 203rd Brigade ng dalawang FA-50 
jet fighter para magsagawa ng dalawang beses na aerial 
bombardment sa Brgy. Lisap, Bongabong at Brgy. Monteclaro, 
San Jose bandang 1:30 ng madaling araw. Pagsapit ng 5:00 
ng umaga, pitong beses na kinanyon ang lugar na tumagal 
hanggang 6:30 ng umaga. Kasunod nito ang pagpapalipad 
ng dalawang Blackhawk helicopter bandang 7:00 hanggang 
9:00 ng umaga para mag-istraping sa kabundukan bago 
maglapag ng kanilang pasistang pwersa. 


Hanggang kinabukasan at sumunod na araw ay 
nagpatuloy pa ang paglipad at pag-istraping ng mga 
Blackhawk helicopter kaalinsabay ng pagbababa ng dagdag 
na tropa para sa FMO. 


Tinatayang libu-libong katutubong Buhid at Bangon ang 
apektado sa pambobomba, panganganyon at istraping. 
Hindi lamang ito nagdudulot ng takot at teror sa kanila 
kundi matinding pinsala sa kanilang mga pananim. 


Ayon kay Madaay Gasic, tagapagsalita ng Lucio de 
Guzman Command-BHB Mindoro, “Labis na kinasusuklaman 
ng mga Mindorefio at katutubong Mangyan ang ginawa 
ng pasistang AFP. Isang karuwagan ang paggamit ng mga 
bago at modernong kagamitang militar at itutok ang mga 
ito sa hindi armadong mamamayan. Pinapatunayan nitong 
nagsisilbi ang AFP sa interes ng mga dayuhang negosyante 
at burgesya komprador na naghahangad na palayasin ang 
mga Mindorefio at katutubong Mangyan para ilusot ang 
mga mapaminsalang proyekto sa lugar.” 


Quezon. Binuksan ng 1st IBPA ang 2022 sa paglulunsad 
ng FMO sa mga barangay Kiloloron, Capalong, Tignoan, 
Tagumpay, Tanauan, Bagong Silang, Maragondon at 
Lllavac sa Real upang tiyakin ang pagraratsada sa anti- 
mamamayang proyektong Real Wind Energy. 

Ginagamit ng rehimen ang 1st IBPA upang tiyakin 
at supilin ang anumang pagtutol ng mamamayan sa 
proyektong ito. Tuluy-tuloy na nakararanas ng panghaharas 
ang mga residente mula Enero. Hanggang sa kasalukuyan, 
okupado ng 1st IB ang barangay hall ng Tagumpay at 
planong tumagal pa roon hanggang sa susunod na buwan. 
Nililimita rin ng mga sundalo ang pagkilos ng mamamayan 
na nakaaapekto sa kanilang paghahanapbuhay. 


Nanawagan ang Apolonio Mendoza Command (AMC)- 
BHB Quezon na magkaisa ang mamamayan ng Real laban 
sa anti-mamamayang proyektong Real Wind Energy na 
kumakamkam sa kanilang mga lupain, higit na nagsasadlak 
sa kanila sa kahirapan at lumalabag sa kanilang mga 
karapatan. Ipinangako naman ng AMC na bibiguin nito ang 
anumang pakana ng AFP at ng rehimeng US-Duterte para 
pinsalain ang mamamayan ng Real. 


Samantala, walang puknat din ang inilulunsad na FMO 
ng 1st IBPA sa mga isla ng Polilio (Polilio Group of Islands) 
mula pa huling kwarto ng 2021. Habang hinahalihaw ang 
mga isla ng Polilio, Burdeos at Panukulan, tuluy-tuloy rin 
ang RCSPO na kinatatampukan ng mga kampanyang 
sapilitang pagpapasuko at pagkakalat ng black propaganda 
hinggil sa BHB sa mga komunidad ng magsasaka, 
mangingisda at katutubo. Lalupang tumindi ang 
pandarahas ng mga militar sa mamamayan ng isla 
matapos ang isang labanan sa pagitan ng isang yunit ng 
AMC-BHB Quezon at 1st IBPA noong Pebrero 21 na 
ikinasawi ng isang Pulang mandirigma at ikinasugat ng 
dalawang elemento ng militar. 


Ang Real Wind Energy ay isang renewable energy | 
project na magtatayo ng 250 MW Wind Mill Power 
Plant. Sasaklawin ng itatayong 58 turbine generators l 
ang aabot sa 5,670 ektarya ng walong barangay sa | 
Real. Isa itong joint venture project ng Real Wind 
Energy Inc. sa Maraj Energy Development at Modern | 
Energy Management Pte. Ltd. | 


.- .. od 

SERYE 


Mga pag-aalsang bayan at ang pagpapabagsak 


sa diktadurang Marcos 


p ng diktadurang Marcos ang krisis sa pulitika at ekonomya ng Pilipinas 
na nagtulak sa mamamayan para labanan ang diktadura at yakapin ang 
rebolusyon. Sa gitna ng pinatinding pasismo, hindi napahina kundi higit pang 
lumakas ang mga pakikibakang bayan para sa kalayaan at demokrasya. Naging 
matatag na gulugod ang konsistenteng kilusang pambansa-demokratiko na 
nabuo bago pa ang Martial Law sa pagkakatatag ng nagkakaisang hanay ng 


#NeverAgain 


mamamayan mula sa iba't ibang uri at sektor ng bayan para ipanawagan ang 
pagpapabagsak kay Marcos at sa kanyang diktadura. 


Bago pa ang pag-aalsang EDSA, 
umusbong na ang mga protestang 
bayan para kundenahin at labanan 
ang 7 diktadurang Marcos” sa 
pagkakasadlak sa Pilipinas sa labis 
na kahirapan. Hindi nasupil ng 
Martial Law at pasistang lagim ng 
diktadura. ang 5“ nag-aalimpuyong 
galit at pagkamuhi ng taumbayan 
sa rehimeng Marcos sa lalong 
pagsadlak nito. sa. ekonomya 
ng bansa. Tumungo ang mga 
manggagawa, magsasaka at iba pang 
aping uri at sektor sa mga lansangan 
para. ipaglaban ang kanilang 
karapatan sa lupa, sahod, trabaho at 
demokratikong mga karapatan. 


Umigting ang girian sa hanay 
ng mga naghaharing uri matapos 
kumpiskahin ng mga Marcos ang mga 
negosyo ng mga karibal na burgesya 
at kinopo ang mga mayor na sektor 
ng ekonomya upang ipamahagi sa 
mga kroni nito. Naging laganap ang 
korapsyon na pinangunahan mismo 

ng pamilya Marcos at mga kaalyado 
nito. Bumagsak ang mga negosyong 
pag-aari ng ilang burgesya komprador 
at panginoong maylupa na nagresulta 
sa lalong pagkakahiwalay ni Marcos 
at kanyang mga kroni. 


Ang labis na pagkaganid ni Marcos 
sa kapangyarihan, kayamanan at 
lantarang pasistang panunupil ang 
higit na nagtulak para sa pagbubuo 
ng “malawak na nagkakaisang 
hanay laban sa diktadura. Naging 
gulugod” nito. ang Nationalist 
Alliance for Justice, Freedom and 
Democracy (NAJFD) sa pagbubuo 
ng pagkakaisa ng mamamayan para 
itaguyod, ipagtanggol at isulong ang 
pambansang soberanya at iba pang 
demokratikong karapatan. 


Mga  pagkilos.7s 85matapos 5s ang 
asasinasyon kay Benigno “Ninoy” 
Aquino, Jr. 

Sa gitna ng nag-aalimpuyong 
galit ng mamamayan laban sa 


diktadura, nangamba ang paksyon 
ng mga Marcos sa pagbabalik ni 
Ninoy Aquino, ang itinuturing ni 
Marcos na karibal sa pulitika at 
noo'y naka-distyero sa US. Pinatay 
ng diktadurang Marcos si Aquino 
pagdating sa bansa noong Agosto 
21, 1983. Lalong BB pinaypayan 
ng asasinasyon kay Aquino ang 
galit at disgusto ng mamamayan 
na nagresulta sa gahigante at di 
mapantayang mobilisasyon ng 
mamamayan mula 1983 hanggang 
sa pagbagsak ni Marcos. Nabuo 
ang Justice for Aquino, Justice 
for All na nanawagan sa pagbaba 
o pagpapatalsik kay Marcos at 
panunumbalik ng demokratikong 
karapatan ng mamamayan. 


Lumahok ang anim na milyong 
Pilipino mula sa iba't ibang uri at 
sektor sa martsa libing ni Aquino 
noong Agosto 31, 1983. Higit 


kalahating milyon naman ang 
nagtipon sa Liwasang Bonifacio 
habang milyun-milyon ang 


nagsagawa ng hiwa-hiwalay na noise 
barrage sa iba't ibang bahagi ng 
Metro Manila noong Setyembre 21, 
1983, anibersaryo ng deklarasyon ng 
Martial Law na itinakda ring National 
Day of Sorrow ng nakikibakang 
mamamayan. 


Nagkaroon din ng mga welgang 
bayan mula 1983 hanggang 1986 
kung saan inilunsad ang mga 
lakbayan, teach-in, rali, at mga strike. 
Tinapatan ito ng desperadong si 
Marcos ng mararahas na dispersal 
at. pagpapalaganap ng mga 
kasinungalingan kagaya ng mga 
insidente ng pagpatay sa ibang 
lugar at itinuturong utak ang Partido 
Komunista. ng Pilipinas 8 (PKP)/ 

Bagong Hukbong Bayan (BHB). 
Naging palasak din ang red-tagging 
ng estado kung saan inaakusahan 
ang mga organisador ng pagkilos at 
lumalahok sa protesta bilang mga 
komunista. 


Ang di mapigilang pagbulwak ng 
disgusto at galit ng mamamayan sa 
diktadura na lalong pinag-alab ng 
asasinasyon kay Aquino ang nagtulak 
sa imperyalismong US na udyukan 
si Marcos na magpatawag ng snap 
presidential election noong Pebrero 
7, 1986. Mayor na magkatunggaling 
paksyon dito ang partido ni Marcos at 
ang oposisyong nasa likod ni Corazon 
Aquino, ang byuda ni Ninoy. 


Nasa gulugod” ng malakas 
na kilusang bayan laban sa 
diktadurang Marcos ang pambansa 
demokratikong mga pwersa sa buong 
bansa. Samantala, sa kanayunan ng 
bansa sa panahong ito ay papalakas at 
papalaki ang armadong pakikibaka sa 
pamamagitan ng BHB sa pamumuno 
ng PKP--na konsistenteng nagdadala 
ng pakikibaka laban sa pasistang 
diktadurang BMarcos, laban sa 
imperyalismong US at katutubong 
pyudalismo. 


Mga eleksyon sa panahon ni 
Marcos 


Ang mga naunang eleksyon na 
isinagawa ni Marcos sa kanyang 
kapanahunan ay pawang moro- 
moro at instrumento lamang para 
basbasan at palawigin ang kanyang 
pasistang paghahari. Tiniyak niyang 
makakapaghari ang kanyang paksyon 
sa pamamagitan ng pandaraya at 
pagmamanipula sa eleksyon habang 
kunwa'y binigyan ng partisipasyon 
ang konserbatibong oposisyon at 
mamamayan. 


Walang kaparis 8 si. Marcos 
sa paggamit ng karahasan para 
sa kanyang mga pampulitikang 
ambisyon. Pinabomba niya ang 
miting de avance ng pangunahing 
kalabang partido, ang Partido Liberal 
noong Agosto 21, 1971. Katulad ng 
dati, isinisi niya ito sa PKP/BHB at 
sinuspinde ang pribilehiyo ng writ of 
habeas corpus. 


Noong 1978, dinaya ng mga 
Marcos ang halalan sa Batasang 
Pambansa” na nagresulta sa 

pagtitipon ng 500 mula sa oposisyon 
para maglunsad ng isang indignation 
rally. Tinapatan ito ni Marcos ng 
marahas na dispersal. Resulta nito 
ang higit na pagkahiwalay ni Marcos 
at pagsuporta ng malawak na hanay 
ng mga panggitnang pwersa para 
pumanig at lumahok sa lumalakas na 
kilusang masang anti-pasista. 


Resulta ng higit na pagkahiwalay 
ni Marcos, libong mamamayan ang 
lumahok sa kampanyang elektoral 
sa inilunsad na snap presidential 
election noong 1986. Pinakilos ng 
National Citizens Movement for Free 
Elections (Namfrel) ang mga ito para 
sa pagbabantay ng mga balota at 
bilangan ng mga boto. Napalahok 
dito ang mga panggitnang pwersa at 
naging aktibo sa lahat ng mga mayor 
na siyudad laluna sa Kamaynilaan. 
Ngunit labis ang pagkapit ni Marcos 
sa kapangyarihan at lantaran ang 
ginawa nitong pandaraya sa resulta 
ng eleksyon at inianunsyo ang 
kanyang pagkapanalo. 


Noong Pebrero 9, 1986, 35 
computerprogrammers ng COMELEC 
ang nag-walk out at naglantad ng 
pandaraya at manipulasyong ginawa 
ni Marcos sa nakalipas na eleksyon. 
Kagyat na nanawagan ang Bagong 
Alyansang Makabayan (BAYAN) ng 
isang pambansang kilusang welga na 
tinugunan ng malawak na hanay ng 
mamamayan. Naging matagumpay 
ang welga na isinagawa sa iba't 
ibang siyudad. 


Noong Pebrero 16, 1986, 
nagpahayag naman si Gng. Aquino ng 
pagtutol sa pagkapanalo ni Marcos 
at nananawagan ng pagtitipon laban 
sa madayang eleksyon sa Luneta 
Park. Isang milyon ang lumahok sa 
pagtitipon. Bago ito, sinimulan ang 
kampanya ng pagboboykot sa mga 
tindahan at pagbawi ng mga pondo 
sa mga bangko na pag-aari ng mga 
kroni ni Marcos. 


Nagkabitak-bitak nang husto ang 
rehimeng Marcos habang patagong 
iniatras ng US ang suporta nito sa 
kanya sa gitna ng lumalawak na 
kilusang protesta ng bayan. Noong 
Pebrero 22, 1986, inilunsad ng 
Reform the Armed Forces Movement 
(RAM) sa pamumuno nina Juan 
Ponce Enrile, Ministro ng Tanggulang 
Pambansa, at Heneral Fidel Ramos, 
pinuno ng Philippine Constabulary 
(PC) ang isang kudeta laban kay 
Marcos, palatandaang binibitiwan na 
ng US ang suporta nito kay Marcos. 


Pagtalikod ng militar kay Marcos 


Noong huling bahagi ng dekada 
“TO, nagpoprotesta na ang mga 
upisyal ng AFP sa pagkakabara 
ng mga promosyon nila dahil sa 
paboritismo ni Marcos. Noong 1981, 
nagkaroon ng tunggalian sa pagitan 
ng paksyon ni Heneral Fabian Ver, 
pinuno ng Presidential Security 
Command, at Ramos. Sinuportahan 
si Ramos ni Enrile habang si Ver 
naman ang hinalal ni Marcos sa 
pinakamataas na posisyong militar. 

Mula 1981, naglaban ang dalawang paksyon para 
makopo ang mga promosyon ng upisyal, lokal at dayuhang 
kontrata sa pamimili ng kagamitang militar, kontrata 
sa pribadong seguridad, pagkontrol sa blackmarket ng 
dolyar, ismagling, taktika't pagdedeploy ng mga tropa at 
iba pa. Nilikha ni Ver ang regional unified command na 
kumbinasyon ng iba't ibang serbisyo para pahinain ang 
awtoridad ni Ramos sa PC. 


Noong 1983, nagreklamo ang mga upisyal at tauhan ng 
AFP sa natatamong mababang sweldo sa harap ng tumataas 
na implasyon. Nahirapang makalikom ang diktadurang 
Marcos ng pondo sa mga militar sa kabila ng paglalaan ng 
malaking bahagi nito sa pambansang badyet (1596). 


Naging puwang ito sa pag-oorganisa sa hanay ng mga 
militar. Unti-unting namumulat ang mga naliliwanagang 
sundalo na hindi na maatim ang kalupitan at pasistang 
indoktrinasyon sa kanila ng estado. Marami sa kanila 
ang sumapi sa kilusang pambansa-demokratiko na 
kalauna'y itatatag bilang Lt. Crispin Tagamolila Movement, 
isang alyadong organisasyon ng NDFP sa hanay ng mga 
makabayang sundalong sumusuporta sa armadong 
pakikibakang inilulunsad ng BHB sa pamumuno ng PKP. 
Si Lt. Crispin Tagamolila ang isa sa mga makabayang 
sundalong tumalikod sa  pasista't8mersenaryong 
institusyon ng AFP, niyakap ang armadong pakikibaka at 
sumapi sa BHB. Bukod sa kanya, marami pang nagmula 
sa hanay ng militar ang lumahok sa BHB at gumampan 
ng mga susing papel sa mga reyd na inilunsad ng BHB sa 
kanilang mga baraks para makapagkumpiska ng armas. 


Ang pag-aalsang EDSA 


Humantong sa pag-aalsang EDSA noong Pebrero 1986 
ang kulminasyon ng iba't ibang anyo at tipo ng paglaban 
ng sambayanang Pilipino sa pamumuno ng PKP laban sa 
diktadurang paghahari ni Marcos matapos ipailalim ang 
bansa sa Martial Law. Milyun-milyong mamamayan ang 
nagtipon sa EDSA na mula sa mga makabayan, progresibo 
at oposisyon. Aabot sa 2096 ang mga anti-pasistang pwersa 
habang 8096 ang mula sa ispontanyong masa. Pinawalang- 
saysay nito ang malalakas na armas at pwersang militar ni 
Marcos. Niyanig nito ang diktadura ng estado hanggang 
sa mapilitan si Marcos na tumakas sa isang US helicopter 
palabas ng Malakanyang noong Pebrero 25, 1986. 


Sa pag-aalsang ito, maging 'mapagpasya ang 
rebolusyonaryong kilusang masa para pabagsakin si 
Marcos. Ito ang pinakamatagal na kumilos para mapahina 
at mahiwalay ang pasistang diktadurang Marcos, laluna 
mula 1983-1986. Sa takot sa lumalakas na kilusang masa, 
pinagpasyahan ng US na bitawan na si Marcos at palitan 
ng bagong tuta nito sa Pilipinas. 


Pinatunayan ng kasaysayan ang malaking papel ng 
mamamayan sa pagpapabagsak ng diktador. 8 Dapat 
panghawakan ang mga aral sa pag-aalsang EDSA at gawing 
inspirasyon sa pagharap sa nagbabadyang diktadura ng 
kasalukuyang rehimeng Duterte. Magsilbing malakas na 
sandata ang pagkakaisa ng mamamayan upang pigilan ang 
patuloy na paghahari ni Duterte at panunumbalik ng mga 
Marcos sa kapangyarihan. BK 


KILOS PROTESTA 


umugod ang mga progresibong organisasyon sa 

Timog Katagalugan sa pangunguna ng Bagong 
Alyansang Makabayan Timog Katagalugan (BAYAN-TK) 
at Kontra Daya-ST sa harap ng Opisina ng Commission 
on Elections (COMELEC) noong Pebrero 2 upang 
ipanawagan sa ahensya na ilabas na ang desisyon 
kaugnay sa tatlong kaso ng diskwalipikasyong isinampa 
laban sa kandidatura ni Ferdinand “Bongbong” Marcos, 
Jr. (BBM) bilang presidente at tutulan ang pagbabalik 
ng Duterte-Marcos tandem sa pamahalaan. 


Ayon sa BAYAN-TK, “Mariing nakikiisa ang mamamayan 
ng Timog Katagalugan sa panawagan na dapat ibasura ang 
kandidatura ni Marcos Jr. bilang pangulo dahil sa malinaw 
nitong paglabag sa batas at napatunayang nagkasala sa 
hindi pagbabayad ng buwis mula taong 1982-1985, kasabay 
ng panahon na siya ay nanungkulan bilang gobernador ng 
Ilocos Norte at habang ang kanyang amang diktador na si 
Ferdinand Marcos ay nanunungkulan bilang pangulo.” 


Sinuportahan ng BAYAN-TK ang mga pahayag ng bagong- 
retirong kumisyoner ng COMELEC na si Rowena Guanzon na 
dapat idiskwalipika si BBM sa batayan ng moral turpitude 

em. 


NO TO 


- MARCOS " 
" PRESIDENCY! 


Ayon naman sa Kontra Daya-ST, “Dapat panindigan ng 
COMELEC ang konstitusyunal nitong papel upang tiyaking 
kwalipikado ang mga kandidato at malinis ang magaganap 
na halalan. Kung hindi, magkakasala ang COMELEC sa lalong 
pagharang sa demokrasya.” 


Ang BAYAN-TK ay isa sa mga convenor ng Kontra Daya-5ST, 
isang watchdog para sa malinis at malayang halalan. 

BALITA 


Mamamayan ng Myanmar, sinalubong ng protesta ang 


anibersaryo ng kudeta ng hunta 


aglunsad ng silent strike ang mamamayan ng Myanmar noong Pebrero 1 bilang pagprotesta sa isang 
taong anibersaryo ng pagkudeta ng Tatmadaw na nag-estabilisa sa huntang militar sa bansa at 
nagbagsak sa demokrasyang ilang taon nang tinatamasa ng mamamayan. Isinagawa ang protesta sa iba't 


ibang bahagi ng Myanmar. 


Ipinanawagan ng mga aktibista na manatili ang 
mamamayan ng Myanmar sa loob ng kanilang tahanan 
mula alas-10 ng umaga hanggang alas-4 ng hapon. Sa 
pagtatapos ng strike, kinalampag nila ang kanilang mga 
kaldero na anyo ng protesta laban sa mga militar. 


Lumaganap sa social media ang larawan ng mga 
kalsadang walang tao sa mga syudad ng Mandalay, 
Magway, Myitkyina at Yangon. Sa syudad ng Yangon, 
lumaganap sa social media ang mga larawan ng maliit 
na protesta kung saan nagsabog ang mga dumalo 
ng pulang pintura sa kalsada. Sa bayan naman ng 
Kyaukdataung, nagsunog ng sarili ang isang lalaki 
bilang protesta sa anibersaryo ng kudeta at kawalan ng 
suplay ng enerhiya sa kanilang lugar. 


Nagbanta ang Tatmadaw na kakasuhan at 
mabibilanggo ng hanggang 20 taon ang sinumang 
lalahok sa protesta... May nauna nang dinakip na 
mga lokal na negosyanteng nagpahayag ng pagsasara 
ng kani-kanilang mga tindahan bilang pagtugon sa 
panawagan ng silent strike. Sa bayan ng Pathein, apat 
ang hinuli dahil sa “pang-uudyok” ng protesta. 


Samantala, para tapatan ang mga silent strike, 
inilunsad ng gubyernong militar ang pro-junta rally sa 
Naypyidaw, ang kapitolyo ng Myanmar. Pinadalo rito 
ang libong mamamayan na naghahawak ng litrato ni 
Min Aung Hlaing, ang heneral na namuno sa kudeta 
at kasalukuyang humahawak ng kapangyarihan, at mga 
banner na may nakasulat ng paghahangad ng kaligtasan 
at mabuting kalusugan ni Hlaing. 


May naganap ding pagsabog sa Tachileik kung 
saan mayroong prusisyon ng mga taga-suporta ng 
militar. Naiulat na dalawa ang namatay habang 30 ang 
sugatan. Isinisi ito ng huntang militar sa mga lokal na 
milisya at ginamit na sangkalan para magdeklara ng 
anim na buwang state of emergency. Ipinahayag ng 
gubyernong militar na gagamitin ang panahon ng state 
of emergency sa pagpoproseso ng ipinangako nitong 
eleksyon. Anila, magkakaroon ng eleksyon kapag 
naging “mapayapa at istable” na ang sitwasyon nang 
hindi nagbibigay ng petsa kung kailan ito ilulunsad. 


Mula nang ilunsad ang kudeta at pinanumbalik 
ang huntang militar sa bansa, nagpatuloy ang mga 
kaguluhan sa Myanmar. Kabi-kabila ang mga protesta 
sa kalsada na malupit at marahas namang sinusupil 
ng pamumunong militar ng hunta. Ayon sa mga ulat, 
tinatayang aabot na sa 12,000 ang bilang ng mga 


12 KALATAS 


Kilos-protesta ng mamamayan ng Myanmar sa Mandalay 
noong Pebrero 1, 2022. Kuha ng Associated Press. 


pinapaslang ng militar mula nang ipatupad ang huntang 
militar at crackdown sa mga nagpoprotesta. Ang 
kaguluhang ito ay tumungo na sa itinuturing ngayong 
isang gera sibil matapos magtayo ng lokal na milisya 
ang mamamayan ng Myanmar, ang People's Defense 
Forces (PDF) bilang pantapat sa karahasang militar. 


Sa kabila ng mga pakana ng huntang militar, 
patuloy ang paglulunsad ng protesta ng mamamayan 
ng Myanmar. Kagyat nilang ipinanawagan ang 
pagpapalaya at pagpapawalambisa sa mga kaso ni 
Aung San Suu Kyi, ang lider ng bansang pinatalsik ng 
kudeta, at iba pang mga bilanggong pulitikal. Nitong 
nakaraang Enero, dinagdagan ang hatol kay Aung 
San Suu Kyi, 76, ng anim na taong pagkakabilanggo. 
Hinatulan siyang maysala sa mga kasong paglabag 
sa import-export law ng (Myanmar, batas sa 
telekomunikasyon at paglabag sa mga COVID-19 
health protocol nitong Enero 10: at pang-uudyok sa 
publiko na mag-alsa at paglabag sa COVID-19 health 
protocol noong Disyembre 5, 2021. 


Sinuportahan ng internasyunal na komunidad ang 
pakikibaka ng mamamayan ng Myanmar. Nagpataw ng 
panibagong pang-ekonomikong sangsyon ang US sa 
Myanmar sa anibersaryo ng kudeta. Naglabas din ng 
mga resolusyon ang Association of Southeast Asian 
Nations (ASEAN) sa Myanmar kabilang ang hindi pag- 
imbita sa mga heneral ng Myanmar sa kanilang mga 
pulong kung ipagpapatuloy ang kaguluhan at hindi 
pahihintulutan ang pamamahala ng naturang 
organisasyon sa prosesong pangkapayapaan ng bansa. 

BANTAY KARAPATAN 


Mga magsasaka ng Lupang 
Kapdula, hinaras ng NTF- 
ELCAC 


Sunud-sunod ang panghaharas at pang-aatake ng mga pulis 
at NTF-ELCAC sa mga magsasaka at residente ng Lupang Kapdula 
sa Brgy. Sampaloc 2, Dasmarifias Cavite. Nitong Pebrero 4, 
nagtangka itong pumasok at magtayo ng kampo ng NTF-ELCAC 
sa bungkalan ng mga magsasaka. Magiting naman itong hinarap 
ng mga magsasaka at binigo ang pakana ng NTF-ELCAC. 


Paulit-ulit na ininteroga at hinaras ng mga pulis, na 
nagpakilala ring mga elemento ng NTF-ELCAC, ang mga kasapi 
ng Samahang Magsasaka ng Kapdula (SAMAKA) sa pagsisimula 
ng 2022. Kinasabwat ng NTF-ELCAC ang konsehal ng Dasmarifias 
na si Kiko Barzaga upang madulas na makapasok sa Lupang 
Kapdula. Noong Enero 20, pumasok mismo si Lt Col. Rommel 
Agpaoa, pinuno ng lokal na NTF-ELCAC, sa Lupang Kapdula para 
linlangin ang mga kasapi ng SAMAKA na tanggapin ang “tulong” 
na ibibigay nila habang kinukunan sila ng impormasyon. Dahil 
hindi tumugon ang mga magsasaka, isinalang sila sa paulit-ulit 
na interogasyon ng NTF-ELCAC. 


Nitong Enero 24 naman, dumating ang dalawang gwardya 
sa loob ng Lupang Kapdula at nagpakilalang mga kasapi rin ng 
NTF-ELCAC. Ininteroga nila ang mga residente para hanapin ang 
mga “nagtatagong” myembro ng Katipunan ng mga Samahang 
Magbubukid sa Timog Katagalugan (KASAMA-TK) sa lugar. 
Tahasan ding ni-red-tag ng mga ito ang KASAMA-TK at binantaan 
ang mga residente na madadamay sila kung ipagpapatuloy ang 
pakikipag-ugnayan sa naturang organisasyon. 


Kinundena ng lTanggol Magsasaka-TK ang serye ng 
panghaharas at pagbabanta ng NTF-ELCAC sa Lupang Kapdula. 
Nanawagan ito ng suporta sa iba't ibang sektor para makiisa sa 
panawagang depensahan ang Lupang Kapdula laban sa pagtatayo 
ng kampo ng NTF-ELCAC at itigil ang red-tagging ng huli sa mga 
progresibo at ligal na samahan. 


Marahas na pagpapalayas 
sa mga residente ng Avatex 
sa Rizal 


Marahas na pinalayas ng JVH Real Property 
and Leasing ang mga residente ng Sityo Avatex, 
Brgy. San Jose, Rodriguez, Rizal noong Pebrero 16, 
9:30 ng umaga. Ginamit nito ang mga bayarang 
sekyuriti ng JMV Security Services para takutin 
at paulanan ng bala ang mamamayan. Isang 
residente ang malubhang nasugatan sa insidente. 


Humingi ng tulong ang mga residente sa PNP- 
Rodriguez subalit hinayaan lamang ng mga pulis 
ang pamamaril ng private security. Kinundena ng 
mga residente ang pandarahas at ang kainutilan 
ng pulisya. 


Aabot sa 148 ektaryang lupain ng Sityo 
Avatex ang inaangkin ng JVH Real Property and 
Leasing. Taong 2019 nang simulang okupahin 
ito ng mga residente. Biktima sila ng sapilitang 
pagpapalayas at hindi maayos na serbisyong 
pabahay ng reaksyunaryong gubyerno. Mula sila 
sa mga pabahay ng Batasan at Southville kung 
saan kinakaharap ang kaaba-abang kalagayan ng 
kawalan ng tubig at kuryente, mataas na singil sa 
upa at malayo sa eskwelahan, ospital at kanilang 
hanapbuhay. 


Nanawagan ang mga residente ng hustisya sa 
mga biktima ng pamamaril at pananakot ng JVM 
Security at JVH Real Property and Leasing. 
Nagangailangan din sila ng tulong at suporta 
laban sa sapilitang pagpapalayas at pagtatanggol 
ng kanilang buhay at hanapbuhay. 


KULTURA 


Mahal kong Kasamat Anak, 


Isang rebolusyonaryo, mapagpalang pagbati at mahigpit na yakap sayo! 


Inaasahan kong sa kabila ng matinding krisis na pinagdadaanan mo ay nananatili kang matatag, hindi 
nagkakasakit at hindi napapabayaan ang kalusugan. Ganundin, patuloy ang masikhay na paggampan sa 


ating rebolusyunaryong gawain. 


Natanggap ko ang sulat mo noong nakaraan. Anak, pasensya na kung ngayon lang ulit ako nakasulat sayo 
bagamat hindi mo pa natanggap ang iba kong sulat. Nasira na ang OTG USB ko kung saan naroon ang 


sulat ko sa inyo ni Papa mo. 


Malungkot at nanghihinayang kaming hindi namin nasaksihan ang pinakamahalaga, pinakamasaya, 
makasaysayan at makabuluhang araw ng pag-iisang dibdib ng aming mga mahal na kasama' anak. Hindi 
man namin nasaksihan, masaya at natutuwa kami dahil nagkaroon na ng katuparan ang inyong pag- 
iisang dibdib para harapin ang panibagong yugto ng inyong buhay. Kayo ang mahalagang bahagi ng 
pagsasakatuparan ng aming pangarap --ang abutin ang isang matatag, buo, masaya at rebolusyunaryong 
pamilya. Pero sobrang mabilis at maikli lang ang panahon. Dalawang linggo bago ko nalaman ang 

masaklap at malungkot na pangyayari kay Odong. Mula na sa mga balita at parangal ng Partido at Hukbo. 
Maraming beses akong sumubok na kontakin ka, pero hindi kita makontak. Hindi narin ako nakakontak 
sayo sa takdang iskedyul natin matapos ang saglit nating pag-uusap. Nabulabog na kami ng kaaway na 
nasa malapit lang samin, kaya naobliga kaming lumipat ng pwesto. 


Ilang panahon na ring wala si Odong, inaasahan kong unti-unti ka nang nakapangibabaw sa krisis na 
pinagdaraanan mo. Alam kong walang katumbas na salita ang nararamdam mong bigat, kalungkutan, 
pangungulila at panghihinayang sa kanya. Lalo na't napakaikli pa lang ng panahon na inyong 
pinagsamahan. Sadyang mahirap ang praktikalidad ng buhay natin kahit alam natin ang realidad. Lalo na't 
mahal natin sa buhay ang nawala. Hindi ka nag-iisa sa marami ninyong pangarap. Lahat tayo ay nawalan 
ng isang malambing, maalalahanin, mapagbiro, mabait, mapagmahal na kapamilya, ng isang matatag, 
mahusay, mapangahas, matapang at determinadong kumander. Alam mo kung gaano siya kalapit sa amin, 
kung gaano namin siya hinangaan, minahal bilang mahusay at huwarang kasama't anak. Tulad ninyo, 
marami rin kaming inaasahan ni Papa mo. Ang gabayan at makita kayong nagpapanday, nagpapakahusay, 
naghuhubog, nagpapakatatag at umuunlad sa pagbubuo at pagtatayo ng isang masayang rebolusyonaryong 
pamilya sa gitna ng buhay na puno ng kahirapan, mga sakripisyo pero masikhay na paglilingkod alalang- 
alang sa ating rebolusyonaryong adhikain. 


Pangarap din namin ni Odong na magkasamang muli at humawak ng anhilatibong TO upang parusahan ang 
kaaway at sumulong sa armadong pakikibaka pero hindi na ito nangyari. Napalipat na ako at iyon na pala 
ang huli naming pagsasama. Sayang, may mungkahi pa naman akong magsama-sama tayo nila Papa mo, 
ikaw at si Odong sa isang opensiba para maging bahagi ng aktibidad natin bilang magkakapamilya habang 
tumutupad ng tungkulin. Sayang at wala na siya. Pero kaya at kakayanin natin ito. Siya ang ating dakila 

at gintong inspirasyon para determinado nating kayanin, harapin at ipagpatuloy ang kanyang nasimulan. 
Kaya mo yan 'nak. Dito lang kami ni Papa mo, karamay at kasama mo kami sa iyong pinagdaraanan. Hindi 
man tayo magkapiling, nandyan din ang mga kasamang handang tumulong sayo. Maging bukas, matapat 
at makinig ka sa kanila. Malaki ang maitutulong nila sayo para maka-move on. Alam kong hindi ka nila 
pababayaan. 


“Nak,malapit na ang birthday ninyo ni Totoy. Alam kong ito ang pinakamalungkot mong birthday pero 
inaasahan kong ito na rin ang tamang panahon para unti-unti mong tanggapin ang realidad. Hindi 
gugustuhin ni Odong na lagi kang umiiyak at nalulungkot. Mananatili naman siyang buhay sa ating 
alaala. Ang mahalaga, baon niya at naipadama natin sa kanya ang ating di matatawarang pagmamahal, 
pagpapahalaga at tiwala. Magpakatatag ka anak. Ang wish ko manumbalik na ang sigla mo, manatiling 
malusog at makaroon ng maraming maraming kaarawan para makabawi at magpatuloy sa mahabang 
panahong paglilingkod sa sambayanan! Higit ngayong may dahilan tayo para maging buo at malakas ang 
loob. Si Odong ang magsisilbing bukal ng ating determinasyon, kapangahasan, tatag at tapang na may 
gulang sa pagharap sa kaaway. | love you "nak. Miss na miss ka na namin ni Papa mo. 


Nga pala "nak, 'pag kumontak ka sa mga bata, ibati mo na lang ako sa kanila ha? Ipaunawa mo na rin ang 
kalagayan ko kaya hindi ko pa sila makakausap. 


Sa bahagi namin ni Papa mo, matagal na 

kaming hindi magkasama at hindi nagkikita. 
Madalang ding magkakontakan. Syempre N 
nalulungkot at nag-aalala kami sa ganyan NN. 
mong kalagayan lalo't hindi mo kami kasama. | a 
Pero tiwala naman kaming kaya mo yan tulad Wg 
ng sinabi mo. Sulatan mo na lang ako. N 


Pa'no "nak ito na lang muna. Sa susunod na 
lang ulit. Kumusta na lang dyan. Mag-iingat 
ka/kayo palagi. Magpakatatag at sumulong. 

Mahal na mahal ka namin ni Papa. 


Sa tagumpay, 
Ka Dari/Mama 

